VS002334
Datum: 1998-04-17T02:00:00.000+02:00
datum_sodbe_i_stopnje: 2006-06-05T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe rok in ramenskega obroča in njihove posledice - poškodbe hrbtenice in reber in njihove posledice
fischer: srednje hudi primeri
odskodnina: 3,100.000 SIT (primerna odškodnina) 2,480.000 SIT (končna odmera odškodnine glede na 20% soodgovornost oškodovanca)
opombe: II Ips 74/2008. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 25 do 30 let

Levičar, delal je kot redar v diskoteki.

## Škodni dogodek

Prometna nesreča – tožnik je bil sopotnik v avtomobilu. Tožnikova soodgovornost (zaradi vožnje z vinjenim voznikom) je 20%.

## Poškodba

Zlom leve podlahti, zvin vratne hrbtenice, udarec v glavo in hrbet.

## Telesne bolečine

1,200.000 SIT Hude stalne bolečine po poškodbi in operativnih posegih – 10 dni; srednje hude bolečine ves čas hospitalizacije – 1 mesec, lahke bolečine – prva 2 meseca stalno, nato občasne

#### Hospitalizacija

6 tednov, operativni posegi v splošni anesteziji.

#### Ambulantno zdravljenje

Številni pregledi pri specialistih.

#### Rehabilitacija

Fizikalna terapija.

#### Nevšečnosti med zdravljenjem

Jemanje močnih zdravil v obliki ampul v času hudih bolečin, kasneje pa manj močnih analgetikov v obliki tabletk in praškov, 22x RTG slikanje, imobilizacija leve podlahti z mavcem, po operacijah po 2 dni vezan na pomoč drugih.

## Strah

300.000 SIT Hud primarni strah – 24 ur, še v bolnišnici, ki se jih tožnik boji, tako kot tudi operacij in injekcij; srednje hud sekundarni strah – ali bo lahko gibal z roko in opravljal svoje delo ves čas zdravljenja; lažji strah skupno 3 mesece.

## Zmanjšanje življenjske aktivnosti

1,500.000 SIT ZŽA je 10%. Ostala je omejena gibljivost levega komolca, kar bo oteževalo dvig bremen, težjih od 5 kg. Omejen je pri športnih in ostalih življenjskih aktivnostih, ki zahtevajo popolno gibljivost leve okončine – pred nesreče je treniral borilne veščine.

## Skaženost

100.000 SIT Brazgotina na volarni strani podlahti, dolga 3,5 dm in široka 3,5 cm; brazgotina na ulnarni strani podlahti, dolga 2 dm široka 5 mm; brazgotinasta sprememba v predelu tuberositas tibie. Ne sme se izpostavljati soncu, trpi ob pogledovanju ljudi.

---

ZOR člen 200, 203